## Suomen Pöytätennisliitto ry Pöytäkirja

LIITTOHALLITUKSEN KOKOUS

4.1.2021 kello 17.00

Paikka: Etäkokous, Teams

Läsnä: Esko Heikkinen, Sonja Grefberg, Kimmo Pihkala, Matti Kurvinen, Teemu Oinas, Hannu Sihvo, Pasi Valasti, Jyrki Nummenmaa, Kimmo Arenius, Tero Naumi, Taneli Keinonen, Mika Räsänen

1. Kokouksen avaus

* Puheenjohtaja avasi kokouksen 17:01

1. Kokouksen laillisuus

* Kokous todettiin päätösvaltaiseksi

1. Esityslistan hyväksyminen

* Lisättiin muihin asioihin Gumbostrandin strategiapäivän toimenpiteiden tilannekatsaus, esityslista hyväksyttiin muilta osin.

1. Edellisen kokouksen pöytäkirjan hyväksyminen

* Edellisen kokouksen pöytäkirja hyväksyttiin

1. Valiokuntien ajankohtaiset asiat

* Työvaliokunta:
* Koronatilanteen seurantaa ja viestintää on tehty koko vuoden ajan
* Pöytätennisrahastoon on siirretty 50000€ liiton rahoja.
* Urheiluopistosäätiöltä on saatu Pajulahden käyttöä varten 7000 euron apuraha.
* Euroopan olympiakarsintojen järjestämistä Suomessa on selvitetty, mutta siitä oli luovuttava, korkeiden kustannusten vuoksi.
* Stigalta on tullut viimeiset uudet Ruskeasuon pöydät, jotka Mika ja Taneli käyvät laittamassa kuntoon.
* Valmennusvaliokunta:
* Valmennusvaliokunnan kokoonpano on Mika Räsänen, Taneli Keinonen, Esko Heikkinen, Teemu Oinas, Mika Sorvisto ja Tuomas Perkkiö
* Joulukuussa etänä järjestettyyn valmentajailtaan osallistui 23 henkilöä
* Seuravaliokunta:
* Seuravaliokunnan kokoonpano on Tero Naumi (puheenjohtaja), Taneli Keinonen, Teemu Oinas, Henri Pelkonen ja Pekka Korva.
* Seurakysely on valmistunut ja siitä on juttu Pöytätennislehdessä
* Tavoitteena on löytää ainakin yksi uusi toteutettava toimenpide kevään korona-ajalle.
* IT:
* Palvelut pyörivät normaalisti ja kisanvetosovellus etenee vähitellen
* Paravaliokunta:
* Pajulahdessa järjestettiin Tokio-leiri, jossa mukana olivat Aino Tapola, Timo Natunen, Iivari Hartikainen, Hannu Sihvo ja Martti Autio.
* Seuraava paraleiri järjestetään vielä tammikuun aikana
* Parapöytätennis sai HUY:n tehostamisrahaa yhteensä 16000€. Valiokunta on päättänyt, että tehostamisrahat käytetään leireihin ja paralympiakarsintoihin valmistavaan kilpailuun.
* Hannu Sihvo menee tammikuussa KIHU:lle tutustumaan otteluanalyysiohjelman käyttöön.
* Aino Tapola on valittu R-kioskin urheilijatiimiin, josta hän saa myös taloudellista tukea.
* HUV:
* Tuomas Sallinen on testannut ”Ruskeasuon ryhmän” pelaajia ja tekee näille myös fyysiikkaohjelmat.
* Ryhmä on harjoitellut joulukuussa Tuulimäessä, tammikuussa maajoukkuepelaajat pääsevät ainakin jossain määrin myös Ruskeasuolle.
* Euroopan olympiakarsinta pelataan 10-14.helmikuuta Moskovan sijasta Lissabonissa.
* Joukkue-EM-kisan karsintaa suunnitellaan järjestettäväksi 21-22.2. Jos sekään ei onnistu, lopputurnauksen joukkueet tullaan valitsemaan todennäköisesti rankingin perusteella.
* Qatarissa pelataan maaliskuussa WTT:n Contender- ja Star Contender kilpailut sekä Maailman Olympiakarsinnat. Suomalaispelaajien osallistuminen näihin tapahtumiin on vielä päättämättä.
* Sääntö- ja tuomarivaliokunta:
* Tammikuun lopulla ja helmikuussa järjestetään kahtena iltana sääntö- ja tuomarikoulutusta etäkoulutuksena.
* Kilpailuvaliokunta:
* Tapahtumakalenterin muutoksia ja sarjapelien sekä SM-kisojen siirron uusia päiviä on mietitty. Todennäköisesti kautta tullaan jatkamaan normaalia pidemmälle kevääseen ja kesään.
* Veteraanivaliokunta:
* Bordeauxin MM-kilpailut on peruttu
* kv. asiat:
* ETTU järjestää ylimääräisen kongressin olympiakarsinnan yhteydessä Lissabonissa.
* ETTU:n delegaatio keskustelee ITTF:n kanssa mm. uudesta ITTF:n rankingjärjestelmästä sekä muista Euroopalle tärkeistä asioista.

1. SPTL:n ”koronanyrkki”

* Liitolle on perustettu työryhmä käsittelemään korona- sekä terveysasioita. Työryhmässä on mukana kaksi lajia harrastavaa lääkäriä, Rauli Franssila sekä Marina Donner, joilta saadaan ajankohtaista tietoa koronatilanteen kehittymisestä. Lisäksi ryhmässä ovat Esko Heikkinen ja Mika Räsänen. Keskustelu tapahtuu pääosin Slack- sovelluksen kautta.

1. Olympiakarsinnat

* Euroopan olympiakarsinta pelataan 10-14.2. Lissabonissa. Suomelta kysyttiin halukkuutta järjestää karsinta, mutta se ei ollut tällä kertaa mahdollista. Jatkoa ajatellen isoin haaste suurempien tapahtumien järjestämiselle on pelimatto, joka on iso kustannuserä.

1. Taloustilanne

* Käsiteltiin liiton taloustilanne marraskuun loppuun saakka. Vaikka joulukuussa on maksettu iso määrä laskuja, tilinpäätös tulee olemaan ylijäämäinen.
* Työvaliokunta keskustelee liiton taloustilanteesta ja tekee tarvittaessa hallitukselle esityksen mahdollisista toimenpiteistä varojen suhteen.

1. Kevään kilpailu- ja sarjatoiminta

* Tammikuun kilpailu- ja sarjatoiminta on peruttu. Tässä vaiheessa liittohallitus ei tehnyt muita kevään kilpailuita koskevia päätöksiä. Todennäköisesti kautta pidennetään. Kilpailuvaliokunta seuraa tilannetta ja pyytää tarvittaessa liittohallitukselta vahvistuksen tapahtumien siirtoon.

1. Koronatilanne ja palkatut työntekijät

* Käytiin lyhyesti läpi työntekijöiden tilannetta alkuvuodesta koronatilanteen aikana.
* Mattias vetää treenejä rajatulle ryhmälle mahdollisimman normaalisti.
* Taneli piti joulun aikana talvilomapäiviään. Tammikuussa pidetään seurojen etävalmennusta videoiden välityksellä ja tehdään perustekniikkavideoita. Seuratukien lausunnot täytyy jättää 13.1 mennessä.
* Mika tekee yleisiä liiton pyörittämiseen liittyviä tehtäviä sekä korona-asioita ja – viestintää. Lisäksi käy mm. läpi pelaajien ja erityisesti Oláhin kanssa kevään kv. tapahtumien ilmoittautumisia ja selvittää ITTF:ltä uusien kilpailuiden ilmoittaumisiin liittyviä käytäntöjä.

1. Muut asiat

* Kevään Gumbostrand-päivän tilannekatsaus
* Käytiin Matti Kurvisen toimesta läpi keväällä strategiapäivillä tehtyjen toimenpidesuunnitelmien tilannetta.
* Osa suunnitelluista asioista on jäänyt koronapandemian vuoksi toteuttamatta, joitakin asioita on saatu eteenpäin. Matti Kurvinen tekee yhteenvedon toimenpiteiden tilasta ja asioita pyritään viemään eteenpäin kevään aikana.

1. Seuraavat kokoukset

* Seuraava kokous 1.2.2021 klo 17

1. Kokouksen päättäminen

* Puheenjohtaja päätti kokouksen klo 19:37.